****

JELGAVAS VALSTSPILSĒTAS PAŠVALDĪBA

**JELGAVAS MĀKSLAS SKOLA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Reģ. Nr. 2875902360; Mazajā ceļā 2, Jelgavā, LV–3001; tālrunis 63023768, 63080181,

e-pasts: makslas@izglitiba.jelgava.lv

APSTIPRINĀTS

ar Jelgavas Mākslas skolas direktores

24.09.2024. rīkojuma Nr.1-10/45-pd

GROZIJUMI

Ar Jelgavas Mākslas skolas direktores rīkojumu

24.09.2024. rīkojums 1-10/47-pd

**IEKŠĒJIE NOTEIKUMI**

Izdoti

saskaņā ar Izglītības likumu, Izglītības iestādes nolikumu

un Izglītības iestādes iekšējās kārtības noteikumiem Izglītības iestādē.

Grozijumi ar 25.07.2024. pamatojoties uz Jelgavas valstpilsētas pašvaldības domes lēmumu izteikt izdošanai izdoti saskaņā ar Pašvaldības likuma 10. panta pirmās daļas 8.punktu.

**Izglītojamo ētikas kodekss**

 **I. VISPĀRĪGIE NOTEIKUMI**

 1. Jelgavas valstpilsētas pašvaldības profesionālās ievirzes un interešu izglītības iestādes Jelgavas Mākslas skolas (turpmāk tekstā – izglītības iestāde) izglītojamo Ētikas kodekss (turpmāk tekstā – Kodekss) nosaka izglītojamo ētikas un uzvedības principus, kas izglītotajam jāievēro attieksmē, savstarpējā sadarbībā, attieksmēs, saskarsmē pret izglītības iestādi, mācībām kā arī attiecībā pret citām institūcijām un sabiedrību.

2. Kodeksā iekļautie ētikas un uzvedības principi ir saistoši visiem izglītojamiem, neatkarīgi no apmācības klases, specialitātes, nodaļas.

3. Kodeksa mērķis ir veicināt izglītojamo likumīgu un godprātīgu darbību attiecībā uz mācībām, pedagogiem, izglītības iestādes administrāciju un sabiedrību.

 **II. IZGLĪTOJAMO TIESĪBAS**

 4. Jebkuram izglītojamam ir tiesības:

4.1. iegūt izglītību neatkarīgi no mantiskā un sociālā stāvokļa, rases, tautības, etniskās piederības, dzimuma, reliģiskās un politiskās pārliecības, veselības stāvokļa, nodarbošanās un dzīvesvietas;

4.2. mācību un audzināšanas procesā izteikt un aizstāvēt savas domas un uzskatus, neaizskarot citu personu cieņu un godu; Netiek pieļauti nekādi izteikumi vai darbības, kas aizvaino, pazemo, traumē citu izglītojamo, pedagogu cieņu;

4.3. piedalīties mācību procesa pilnveidē un izglītības iestādes padomē;

4.4. uz mantas aizsardzību izglītības iestādē;

4.5. uz dzīvībai un veselībai drošiem apstākļiem izglītības iestādē un tās organizētajos pasākumos; 4.6. uz mācībām un attīstību morāli labvēlīgā un iejūtīgā sabiedrībā;

4.7. taisnīgu un vienlīdzīgu attieksmi pret sevi no pedagogu un izglītības iestādes darbinieku puses;

4.8. netraucēti un pilnvērtīgi apgūt attiecīgo izglītības programmu;

4.9. paļauties, ka mācību procesā no citu izglītojamo puses tiks respektētas tiesības uz netraucētu izglītības iegūšanu.

**III. IZGLĪTOJAMO PIENĀKUMI**

5. Katram izglītojamam ir pienākums:

5.1. apgūt izvēlēto izglītības programmu, cenšoties parādīt labākos rezultātus;

5.2. ievērot izglītības iestādes nolikumu un iekšējos normatīvos aktus, tajā skaitā iekšējās kārtības noteikumus, un ar savu rīcību nediskreditēt izglītības iestādi, rūpēties par izglītības iestādes reputāciju un veicināt tās celšanos ar saviem sasniegumiem;

5.3. ar cieņu izturēties pret Latvijas valsti, tās Satversmi, vēsturi, sabiedrību, valsts simboliem un latviešu valodu; cienīt savas skolas vērtības, tradīcijas, prioritātes, morālo un pedagoģisko nostāju;

5.4. ievērot pedagogu, izglītojamo un citu personu tiesības un intereses; cienīt savu pedagogu zināšanas un pieredzi;

5.5. nepieļaut emocionālu un fizisku vardarbību; Jebkura darbība, kas aizskar cilvēcisko cieņu, traumē psihi ir nepieļaujama un nav savienojama ar izglītības iestādes mācību un audzināšanas pamatprincipiem;

5.6. neapdraudēt savu un citu personu veselību, drošību un dzīvību;

5.7. būt pieklājīgam izglītības iestādē un ārpus tās;

5.8. atrasties izglītības iestādē iekšējiem normatīvajiem aktiem, tajā skaitā iekšējās kārtības noteikumiem, atbilstošā apģērbā;

5.9. piedalīties izglītības iestādes vides uzkopšanā un sakārtošanā.

5.10. cienīt citus izglītojamos, ievērot viņu tiesības uz pilnvērtīgu izglītošanās un izaugsmes procesu.

5.11.izteikt savas domas, neaizskarot citu cilvēku jūtas un cieņu;

5.12. Izglītības iestādē tiek augstu vērtētas tādas vērtības kā: intelekts, sasniegumi mākslā, garīgās intereses, stipra griba, labvēlība, līdzjūtība, izpalīdzība, inteliģence, patiesums, godīgums, pieklājība, iekšējā kultūra, ārējā izskata sakoptība;

5.13. veidot sava rakstura īpašības – mērķtiecību, gribasspēku, neatlaidību mērķu sasniegšanā;

5.14. nekavēt mācību stundas bez attaisnojoša iemesla;

5.15. atbildēt par savu rīcību un pilnveidot pašdisciplīnu;

5.16. izturēties ar cieņu pret savu un citu īpašumu;

5.17. fiziski, morāli un psiholoģiski neietekmēt izglītojamo, pedagogus un izglītības iestādes personālu.

**IV. UZVEDĪBAS NOTEIKUMI**

6. Būt laipniem, taktiskiem un pieklājīgiem:

6.1. sasveicināšanās, atsveicināšanās ar/no pieaugušajiem, izglītojamo, kurus šajā dienā satiec pirmo reizi;

6.2. Pie pedagogiem un citiem pieaugušajiem, kuri atrodas izglītības iestādē, vērsties uz “jūs”, neiejaukties viņu sarunās, izņemot ekstremālas situācijas, kad ir jāatvainojas par iejaukšanos un jāizklāsta lietas būtība.;

6.3. Izglītības iestādē aizliegts, runājot ar pedagogu vai citu pieaugušo, būt nepieklājīgam,sarunas laikā turēt rokas kabatās, aiziet, nepabeidzot sarunu, pagriezties pret sarunu biedru ar muguru;

7. Ievērot apģērba kultūru, ģērbties atbilstoši laika apstākļiem, ievērot tīrību un higiēnas normas. Rudens, ziemas un pavasara mitrajā sezonā, nodrošināties ar maiņas apaviem;

8. Katrs izglītojamais seko līdzi tīrībai izglītības iestādē un savā klasē, nemētā papīrus, neraksta uz soliem, sienām, palodzēm, ienākot izglītības iestādē, pie ieejas noslauka kājas.

9. izglītojamajam nav pieļaujams:

10. tiekties uz pārākumu pār citiem izglītojamajiem, izdarot uz viņiem fizisku vai morālu spiedienu, iebaidīt jebkuru izglītojamo.

10.1. nav pieļaujams radīt jebkādus šķēršļus citu izglītojamā mācībām vai sasniegumiem;

10.2. lietot necenzētus vārdus un izteicienus, runāt par nepiedienīgām tēmām;

10.3. ņemt svešas mantas bez īpašnieka atļaujas;

10.4. bojāt izglītības iestādes inventāru, interjeru un fasādi; bradāt pa zālienu un bojāt apstādījumus izglītības ietādes teritorijā.

**VI NOSLĒGUMA JAUTĀJUMI**

11. Katra mācību gada sākumā specialitātes pedagogs iepazīstina izglītojamie ar Kodeksu

12. Kodeksa orģināls glabājas Izglītības iestādes lietvedībā.

Direktore Anda Stankeviča